Μετάδοση Δεδομένων και Δίκτυα
Κεφάλαιο 7: Διαδικτύωση-Internet

7.5 Πρωτόκολλο IP
(  Ερωτήσεις
1. Σε ποιο επίπεδο του μοντέλου TCP/IP ανήκει το IP πρωτόκολλο; Εξασφαλίζει αξιόπιστη μετάδοση, και αν όχι ποιο πρωτόκολλο είναι υπεύθυνο για την αξιοπιστία;
2. Τι χρειάζεται να γνωρίζει το πρωτόκολλο IP όταν προωθούνται σε αυτό TCP ή UDP segments;
3. Ποιος ο ρόλος του IP πρωτοκόλλου μετά το σχηματισμό των IP πακέτων;

4. Ποιο είναι το μέγιστο μήκος του IP πακέτου; Τα φυσικά δίκτυα υποστηρίζουν πάντα μονάδες μεταφοράς μήκους ίσου με τα IP πακέτα και αν όχι, πώς αντιμετωπίζεται η περίπτωση αυτή;

5. Γιατί το IP πρωτόκολλο διασπά τα αυτοδύναμα πακέτα σε μικρότερα τμήματα (fragments), πού γίνεται αυτή η διάσπαση, για ποιο λόγο και πώς επανασυντίθεται το αρχικό μήνυμα στον προορισμό;

6. Ποιος ο ρόλος του πεδίου Αναγνώριση στην IP επικεφαλίδα;

7. Ποιος ο ρόλος του πεδίου MF στην IP επικεφαλίδα; Τι τιμές παίρνει και σε ποιες περιπτώσεις παίρνει τις τιμές αυτές;
8. Ποιος ο ρόλος του πεδίου DF στην IP επικεφαλίδα; Τι συμβαίνει όταν αυτό έχει την τιμή 1;
9. Ποιος ο ρόλος του πεδίου Δείκτης Εντοπισμού τμήματος στην IP επικεφαλίδα;

10. Ποιος ο ρόλος των πεδίων Internet διευθύνσεις πηγής και προορισμού στην IP επικεφαλίδα;

11. Ποιος ο ρόλος του πεδίου Αριθμός Πρωτοκόλλου στην IP επικεφαλίδα;

12. Ποιος ο ρόλος του πεδίου Άθροισμα Ελέγχου στην IP επικεφαλίδα;

13. Ποιος ο ρόλος του πεδίου Έκδοση στην IP επικεφαλίδα;

14. Ποιος ο ρόλος των πεδίων Μήκος Επικεφαλίδας και Συμπλήρωση στην IP επικεφαλίδα;

15. Ποιος ο ρόλος του πεδίου IP Επιλογές στην IP επικεφαλίδα;

16. Ποιος ο ρόλος του πεδίου Συνολικό Μήκος στην IP επικεφαλίδα;

17. Ποιος ο ρόλος του πεδίου Είδος Εξυπηρέτησης στην IP επικεφαλίδα;

18. Ποιος ο ρόλος του πεδίου Χρόνος Ζωής στην IP επικεφαλίδα;
( λέξεις κλειδιά:
πρωτόκολλο Διαδικτύου (IP), κομμάτια (fragments), IP επικεφαλίδα, πεδίο Αναγνώριση, πεδίο ένδειξης ύπαρξης περισσοτέρων κομματιών (More Fragments, MF), πεδίο ένδειξης απαγόρευσης διάσπασης αυτοδύναμου πακέτου (Don’t Fragment, DF), πεδίο Δείκτης Εντοπισμού Τμήματος, πεδίο Αριθμός Πρωτοκόλλου, πεδίο Άθροισμα Ελέγχου, πεδίο Έκδοση, πεδίο Μήκος Επικεφαλίδας, πεδίο Συμπλήρωση, πεδίο IP επιλογές, πεδίο Συνολικό Μήκος, πεδίο Είδος Εξυπηρέτησης, πεδίο Χρόνος Ζωής
1 Ερωτήσεις σωστό-λάθος
	1. Η λειτουργία του IP πρωτοκόλλου βασίζεται στα αυτοδύναμα πακέτα (datagrams).
	     Σ           Λ

	2. Όταν το πρωτόκολλο TCP προωθεί ένα πακέτο στο πρωτόκολλο IP, το μόνο στοιχείο το οποίο έχει ενδιαφέρον για το πρωτόκολλο IP είναι η διεύθυνση του υπολογιστή προορισμού.
	     Σ           Λ

	3. Όταν το IP πρωτόκολλο λαμβάνει ένα τμήμα από το UDP πρωτόκολλο, το ενδιαφέρει τόσο το περιεχόμενο του τμήματος, όσο και το πώς συσχετίζεται αυτό με τα προηγούμενα και επόμενα τμήματα.
	     Σ           Λ

	4. Το μέγιστο μήκος για ένα IP datagram είναι 64 Kbytes.
	     Σ           Λ

	5. Το IP δε χρησιμοποιεί δικές του επικεφαλίδες αλλά αντιγράφει τις TCP (ή UDP) επικεφαλίδες.
	     Σ           Λ

	6. Ρόλος του IP πρωτοκόλλου από τη στιγμή που θα σχηματίσει το πακέτο είναι η εύρεση της κατάλληλης διαδρομής που θα το οδηγήσει και θα το παραδώσει στον προορισμό του.
	     Σ           Λ

	7. Τα φυσικά δίκτυα πάντα χρησιμοποιούν μήκος μονάδας μεταφοράς ίσο με το μήκος των IP αυτοδύναμων πακέτων.
	     Σ           Λ

	8. Το IP πρωτόκολλο πάντα διασπά τα αυτοδύναμα πακέτα σε μικρότερα τμήματα (fragments).
	     Σ           Λ

	9. Η διάσπαση των αυτοδύναμων πακέτων πραγματοποιείται στον πρώτο δρομολογητή, ο οποίος προσπαθώντας να στείλει το πακέτο μέσω φυσικού δικτύου, διαπιστώνει ότι το φυσικό δίκτυο χρησιμοποιεί μέγιστο μήκος πακέτου μεγαλύτερο από το μήκος αυτοδύναμου πακέτου.
	     Σ           Λ

	10. Τα fragments ενός αυτοδύναμου πακέτου ακολουθούν όλα την ίδια διαδρομή.
	     Σ           Λ

	11. Το πεδίο Αναγνώριση στην IP επικεφαλίδα προσδιορίζει το αυτοδύναμο πακέτο από το οποίο προέρχεται ένα IP fragment.
	     Σ           Λ

	12. Με βάση το πεδίο Αναγνώριση στην IP επικεφαλίδα, το IP πρωτόκολλο στον προορισμό μπορεί να συσχετίζει τα κομμάτια που λαμβάνει με το αυτοδύναμο πακέτο στο οποίο ανήκουν.
	     Σ           Λ

	13. Το IP πρωτόκολλο έχει πεδίο στην επικεφαλίδα του που δηλώνει αν ένα αυτοδύναμο πακέτο είναι ξεχωριστό αυτοδύναμο πακέτο ή κομμάτι ενός μεγαλύτερου αυτοδύναμου πακέτου.
	     Σ           Λ

	14. Όταν το πεδίο MF στην IP επικεφαλίδα είναι 1 σημαίνει ότι το πακέτο είναι ξεχωριστό αυτοδύναμο πακέτο.
	     Σ           Λ

	15. Όλα τα IP fragments που ανήκουν στο ίδιο αυτοδύναμο πακέτο έχουν την ίδια τιμή στο πεδίο MF της επικεφαλίδας τους.
	     Σ           Λ

	16. Το τελευταίο IP fragment ενός αυτοδύναμου πακέτου έχει στο πεδίο MF της επικεφαλίδας του την τιμή 0.
	     Σ           Λ

	17. Όταν το πεδίο DF στην IP επικεφαλίδα έχει την τιμή 1, αυτό σημαίνει ότι απαγορεύεται η διάσπαση του αυτοδύναμου πακέτου σε μικρότερα κομμάτια.
	     Σ           Λ

	18. Ένα IP αυτοδύναμο πακέτο που δεν μπορεί να διασπαστεί σε μικρότερα πάντα απορρίπτεται.
	     Σ           Λ

	19. Ο Δείκτης Εντοπισμού Τμήματος στην επικεφαλίδα ενός IP datagram προσδιορίζει σε οκτάδες σε ποιο σημείο του αρχικού datagram ανήκει.
	     Σ           Λ

	20. Το IP δεν ασχολείται με τη συναρμολόγηση των IP fragments, γιατί τη λειτουργία αυτή την αναλαμβάνει το TCP.
	     Σ           Λ

	21. Οι Internet διευθύνσεις πηγής και προορισμού, καθώς και τα TCP ports πηγής και προορισμού βρίσκονται στην επικεφαλίδα του IP πακέτου.
	     Σ           Λ

	22. Η Internet διεύθυνση προορισμού ενός αυτοδύναμου πακέτου χρησιμοποιείται από τους ενδιάμεσους δρομολογητές ή τα άλλα ενδιάμεσα συστήματα δικτύου για να προωθήσουν το πακέτο αυτό στον προορισμό του.
	     Σ           Λ

	23. Το πεδίο Αριθμός Πρωτοκόλλου στην IP επικεφαλίδα έχει διαφορετική τιμή για δύο IP datagrams τα οποία προέρχονται από TCP και UDP πρωτόκολλα αντίστοιχα.
	     Σ           Λ

	24. Το πεδίο Άθροισμα Ελέγχου στην IP επικεφαλίδα χρησιμεύει στον έλεγχο της ορθότητας της επικεφαλίδας ενός αυτοδύναμου πακέτου.
	     Σ           Λ

	25. Το πεδίο Έκδοση στην επικεφαλίδα του IP datagram είναι ίδιο για δύο πακέτα που προέρχονται από διαφορετικές εκδόσεις του πρωτοκόλλου IP.
	     Σ           Λ

	26. Το πεδίο Μήκος Επικεφαλίδας στην επικεφαλίδα του IP datagram εκφράζεται σε λέξεις των 32 bits.
	     Σ           Λ

	27. Το πεδίο Συμπλήρωσης στην επικεφαλίδα του IP datagram περιέχει σημανιτκή πληροφορία για τη δρομολόγηση ενός πακέτου.
	     Σ           Λ

	28. Το πεδίο IP Επιλογές στην επικεφαλίδα του IP datagram χρησιμοποιείται για ειδικές λειτουργίες του πρωτοκόλλου IP.
	     Σ           Λ

	29. Το πεδίο Συνολικό Μήκος στην επικεφαλίδα του IP datagram δίνει το μήκος όλου του αυτοδύναμου πακέτου μείον την επικεφαλίδα.
	     Σ           Λ

	30. Αν ένα αυτοδύναμο πακέτο έχει διασπαστεί σε κομμάτια το πεδίο Συνολικό Μήκος μας δίνει το αρχικό μήκος του πακέτου που διασπάστηκε.
	     Σ           Λ

	31. Το πεδίο Είδος Εξυπηρέτησης στην IP επικεφαλίδα δηλώνει τι είδους εξυπηρέτηση ζητάει από το επικοινωνιακό υποδίκτυο με βάση τη ρυθμαπόδοση, την αξιοπιστία και την καθυστέρηση.
	     Σ           Λ

	32. Το πεδίο Χρόνος Ζωής στην IP επικεφαλίδα παραμένει σταθερό για τη διάρκεια ζωής του πακέτου.
	     Σ           Λ

	33. Όταν το πεδίο Χρόνος Ζωής στην IP επικεφαλίδα γίνει 0 το πακέτο απορρίπτεται.
	     Σ           Λ

	34. Το πεδίο Χρόνος Ζωής στην IP επικεφαλίδα μεταβάλλεται με τη διέλευση των πακέτων από τους δρομολογητές.
	     Σ           Λ

	35. Εάν ένα αυτοδύναμο πακέτο των 1.400 bytes θέλει να μεταδοθεί μέσω φυσικού δικτύου που υποστηρίζει πακέτα συνολικού μήκους 620 bytes, τότε αυτό θα πρέπει να διασπαστεί σε 3 κομμάτια.
	     Σ           Λ

	36. Εάν σε ένα πακέτο των 220 bytes τα 20 είναι η επικεφαλίδα, τα υπόλοιπα 200 είναι αποκλειστικά τα δεδομένα που μεταφέρονται.
	     Σ           Λ

	37. Το πεδίο Δείκτη Εντοπισμού Τμήματος στην IP επικεφαλίδα είναι αντίστοιχο με το πεδίο Αριθμός Επιβεβαίωσης στην TCP επικεφαλίδα.
	     Σ           Λ

	38. Το πεδίο Άθροισμα Ελέγχου στις IP επικεφαλίδες τμημάτων που προέκυψαν από τη διάσπαση του ίδιου datagram είναι διαφορετικό για το κάθε τμήμα.
	     Σ           Λ

	39. Τα πεδία Έκδοση, Είδος Εξυπηρέτησης, Αριθμός Πρωτοκόλλου και Διευθύνσεις Πηγής και Προορισμού είναι ίδια για όλα τα κομμάτια που έχουν προκύψει από το ίδιο IP datagram.
	     Σ           Λ

	40. Εάν ένα IP datagram διασπαστεί σε κομμάτια, αυτά θα πρέπει να έχουν ακριβώς το ίδιο μήκος.
	     Σ           Λ


2 Ερωτήσεις πολλαπλής επιλογής
1. Ποιο είναι το μέγιστο μήκος ενός IP αυτοδύναμου πακέτου:
α. 64 bytes
β. 64 Kbytes
γ. 128 Kbytes
δ. 32 Kbytes
2. Ποιο από τα παρακάτω δεν βρίσκεται στην επικεφαλίδα ενός IP datagram:

α. Αριθμός Πρωτοκόλλου
β. Δείκτης Εντοπισμού Τμήματος
γ. Αναγνώριση
δ. Αριθμός Σειράς
3. Που πραγματοποιείται η διάσπαση των IP αυτοδύναμων πακέτων:

α. στον τελευταίο δρομολογητή
β. σε έναν οποιονδήποτε δρομολογητή από τον οποίο περνούν αυτά
γ. στον πρώτο δρομολογητή
δ. στον υπολογιστή προορισμού

4. Προκειμένου το πρωτόκολλο IP του υπολογιστή προορισμού να προσδιορίσει σε ποιο αυτοδύναμο πακέτο ανήκει το κάθε κομμάτι, χρησιμοποιεί στην επικεφαλίδα IP το πεδίο:

α. Αναγνώριση
β. Δείκτης Εντοπισμού Τμήματος
γ. Αριθμός Σειράς
δ. Αριθμός Πρωτοκόλλου
5. Το πεδίο που χρησιμοποιείται στην επικεφαλίδα IP για να δηλώσει αν ένα αυτοδύναμο πακέτο είναι ξεχωριστό ή κομμάτι ενός μεγαλύτερου αυτοδύναμου πακέτου ονομάζεται :

α. LF
β. DF
γ. NF
δ. MF

6. Το πεδίο που χρησιμοποιείται στην επικεφαλίδα IP για να δηλώσει αν ένα αυτοδύναμο πακέτο μπορεί να διασπαστεί σε περισσότερα κομμάτια ονομάζεται :

α. LF
β. DF
γ. NF
δ. MF
7. Αν έχει τιμή 1 σημαίνει ότι απαγορεύεται η διάσπαση του αυτοδύναμου πακέτου σε μικρότερα. Για ποιο πεδίο της IP επικεφαλίδας ισχύει αυτό :

α. Αναγνώριση
β. DF
γ. Δείκτης Εντοπισμού Τμήματος
δ. MF
8. Το πρωτόκολλο IP προσδιορίζει τη θέση κάθε κομματιού μέσα στο αυτοδύναμο πακέτο με τη βοήθεια του πεδίου της IP επικεφαλίδας :

α. Αναγνώριση
β. DF
γ. Δείκτης Εντοπισμού Τμήματος
δ. MF
9. Το πεδίο Δείκτης Εντοπισμού Τμήματος της επικεφαλίδας IP εκφράζεται σε :

α. οκτάδες bytes
β. bytes
γ. Kbytes
δ. bits

10. Για τους ενδιάμεσους δρομολογητές η πιο χρήσιμη πληροφορία της IP επικεφαλίδας είναι :

α. η Internet διεύθυνση πηγής
β. η Internet διεύθυνση προορισμού
γ. ο Δείκτης εντοπισμού τμήματος
δ. ο Αριθμός Πρωτοκόλλου
11. Για τους ενδιάμεσους δρομολογητές η πιο χρήσιμη πληροφορία της IP επικεφαλίδας είναι :

α. η Internet διεύθυνση πηγής
β. η Internet διεύθυνση προορισμού
γ. ο Δείκτης εντοπισμού τμήματος
δ. το Άθροισμα Ελέγχου
12. Το πρωτόκολλο IP του υπολογιστή προορισμού αποφασίζει σε ποιο πρωτόκολλο να παραδώσει το αυτοδύναμο πακέτο με βάση το πεδίο :

α. Internet διεύθυνση πηγής
β. Internet διεύθυνση προορισμού
γ. Δείκτης εντοπισμού τμήματος
δ. Αριθμός Πρωτοκόλλου

13. Το πεδίο Άθροισμα Ελέγχου στην IP επικεφαλίδα χρησιμοποιείται για να ελεγχθεί :

α. η ορθότητα της επικεφαλίδας
β. η ορθότητα των δεδομένων
γ. το μέγεθος της επικεφαλίδας
δ. το μήκος του datagram
14. Το πεδίο Μήκος Επικεφαλίδας στην IP επικεφαλίδα δηλώνει το μήκος της επικεφαλίδας σε λέξεις των :

α. 32 bytes
β. 32 bits
γ. 64 Kbytes
δ. 64 bits 
15. Το πεδίο Συνολικό Μήκος στην IP επικεφαλίδα δηλώνει το μήκος :

α. του αρχικού αυτοδύναμου πακέτου
β. του συγκεκριμένου πακέτου
γ. των δεδομένων που μεταφέρει το πακέτο
δ. του πακέτου μείον το μήκος της επικεφαλίδας
16. Τι από τα παρακάτω ισχύει για το πεδίο Συμπλήρωσης της IP επικεφαλίδας :

α. περιέχει σημαντική πληροφορία για τους δρομολογητές
β. ανήκει στο μεταβλητό τμήμα της IP επικεφαλίδας
γ. μαζί με το πεδίο IP Επιλογές έχει μήκος πολλαπλάσιο των 32 bits
δ. έχει μήκος 32 bits 
17. Με βάση το πεδίο Είδος Εξυπηρέτησης στην IP επικεφαλίδα προσδιορίζεται η υπηρεσία που προσφέρει το υποδίκτυο. Ποιο από τα παρακάτω δεν είναι χαρακτηριστικό του είδους της υπηρεσίας :

α. η ρυθμαπόδοση
β. η αξιοπιστία
γ. η καθυστέρηση
δ. ο τρόπος δρομολόγησης
18. Ποιο από τα παρακάτω πεδία της IP επικεφαλίδας μεταβάλλεται όταν περνάει από έναν δρομολογητή :

α. ο Χρόνος Ζωής
β. το Μήκος Επικεφαλίδας
γ. το Άθροισμα Ελέγχου
δ. ο Δείκτης Εντοπισμού Τμήματος 

3 Ερωτήσεις συμπλήρωσης κενού
1. Η ιδέα του πρωτοκόλλου IP βασίζεται στην ιδέα των ……………………………………………. .
2. Το IP ………….. ενδιαφέρεται για το τι περιέχει το τμήμα που λαμβάνει από το πρωτόκολλο TCP ή UDP ή για το πώς αυτό συσχετίζεται με τα προηγούμενα και τα επόμενα τμήματα.
3. Το μέγιστο μήκος ενός IP αυτοδύναμου πακέτου είναι …………………………. .

4. Το πρωτόκολλο IP έχει τη δυνατότητα διάσπασης των αυτοδύναμων πακέτων σε μικρότερα τμήματα, που ονομάζονται ……………………………………………… .

5. Η διάσπαση των αυτοδύναμων πακέτων πραγματοποιείται στον ……………………………………….., ο οποίος στην προσπάθειά του να μεταδώσει το αυτοδύναμο πακέτο, διαπιστώνει ότι το φυσικό δίκτυο χρησιμοποιεί μέγιστο μήκος πακέτου μικρότερο από το μήκος του αυτοδύναμου πακέτου.
6. Προκειμένου το πρωτόκολλο IP του υπολογιστή προορισμού να προσδιορίσει σε ποιο αυτοδύναμο πακέτο ανήκει το κάθε κομμάτι που λαμβάνει, χρησιμοποιεί το πεδίο ……………………………………. της IP επικεφαλίδας.
7. Με βάση το πεδίο ………………………………………………………………………. της IP επικεφαλίδας ο υπολογιστής προορισμού που λαμβάνει ένα κομμάτι καταλαβαίνει αν αυτό το κομμάτι είναι ξεχωριστό αυτοδύναμο πακέτο ή ανήκει σε αυτοδύναμο πακέτο που διασπάστηκε.

8. Εάν το πεδίο MF έχει τεθεί σε …………., σημαίνει ότι το αυτοδύναμο πακέτο έχει διασπαστεί σε περισσότερα κομμάτια. Όλα τα κομμάτια, στα οποία έχει διασπαστεί το αυτοδύναμο πακέτο, εκτός από ……………………………… θέτουν το πεδίο MF σε …………… .

9. Εάν ο υπολογιστής προορισμού, για κάποιο λόγο, δεν έχει τη δυνατότητα να συναρμολογήσει ένα αυτοδύναμο πακέτο, εάν αυτό διασπαστεί σε κομμάτια, θέτει το πεδίο ……………………………………………………………………………………….. σε ……….. .

10. Το πεδίο …………………………………………….. στην IP επικεφαλίδα ενός κομματιού προσδιορίζει σε ποιο σημείο του αρχικού αυτοδύναμου πακέτου ανήκει το συγκεκριμένο κομμάτι και μετριέται σε ……………………………………………… .
11. Το πεδίο ………………………………………………….. στην IP επικεφαλίδα προσδιορίζει την IP διεύθυνση του υπολογιστή που στέλνει το αυτοδύναμο πακέτο. Το πεδίο ………………………………………………….. στην IP επικεφαλίδα είναι η IP διεύθυνση του υπολογιστή, στον οποίο θα πρέπει να παραδοθεί το αυτοδύναμο πακέτο.
12. Το πεδίο …………………………………………………… στην IP επικεφαλίδα πληροφορεί το πρωτόκολλο IP στο απέναντι άκρο, σε ποιο πρωτόκολλο ανωτέρου επιπέδου πρέπει να παραδώσει το αυτοδύναμο πακέτο (TCP ή UDP).
13. Το πεδίο …………………………………………………… στην IP επικεφαλίδα επιτρέπει στο πρωτόκολλο IP στο απέναντι άκρο να ελέγξει την ορθότητα της επικεφαλίδας του αυτοδύναμου πακέτου.

14. Το πεδίο …………………………………………………… στην IP επικεφαλίδα χρησιμοποιείται για να προσδιορίσει την έκδοση του πρωτοκόλλου IP, στην οποία ανήκει το αυτοδύναμο πακέτο.

15. Το πεδίο ………………………………………………….. στην IP επικεφαλίδα δηλώνει το μήκος της επικεφαλίδας σε λέξεις των ……….. bits.
16. Επειδή το μεταβλητό μήκος της επικεφαλίδας δεν έχει απαραίτητα μήκος πολλαπλάσιο των 32 bits, χρησιμοποιείται το πεδίο ……………………………………… στην IP επικεφαλίδας, ώστε το συνολικό μήκος της επικεφαλίδας να είναι πάντα πολλαπλάσιο των 32 bits.
17. Το πεδίο ………………………………………………….. στην IP επικεφαλίδα χρησιμοποιείται για ειδικές λειτουργίες του πρωτοκόλλου.

18. Το πεδίο ………………………………………………….. στην IP επικεφαλίδα δίνει το μήκος όλου του αυτοδύναμου πακέτου. Το μέγιστο μήκος του είναι ……………… bytes (64Kbytes = ……. * …….. bytes = ……………….. bytes).
19. Το πεδίο ………………………………………………….. στην IP επικεφαλίδα χρησιμοποιείται να δηλώσει ο υπολογιστής τι είδους εξυπηρέτηση ζητάει από το επικοινωνιακό υποδίκτυο με βάση τις εξής απαιτήσεις: …………………………, ……………………………. και …………………………….. . 

20. Το πεδίο ………………………………………………….. στην IP επικεφαλίδα είναι μετρητής που χρησιμοποιείται για να προσδιορίσει το χρόνο ζωής των αυτοδύναμων πακέτων. Αυτό το πεδίο ………………………………………… κάθε φορά που διέρχεται από έναν δρομολογητή. Όταν πάρει την τιμή ……………………., το αυτοδύναμο πακέτο απορρίπτεται.
4 Ασκήσεις
1. Παρακάτω δίνεται η μορφή του IP αυτοδύναμου πακέτου:

α) Να περιγράψετε ποιος ο ρόλος του κάθε πεδίου.

β) Ποια από τα πεδία είναι μέρος του σταθερού τμήματος και ποια μέρος του μεταβλητού τμήματος;

γ) Τι είδους πολλαπλάσιο πρέπει να είναι το μήκος της επικεφαλίδας;

δ) Υπάρχουν πεδία που μεταβάλλονται κατά τη δρομολόγηση του πακέτου, και αν ναι ποια είναι αυτά και γιατί μεταβάλλονται;

2. Ας υποθέσουμε ότι έχουμε ένα αυτοδύναμο πακέτο 1.800 bytes δεδομένων, με επικεφαλίδα των 20 bytes, το οποίο πρέπει να μεταδοθεί μέσω φυσικού δικτύου, που υποστηρίζει πακέτα συνολικού μήκους 720 bytes. Θεωρήστε ότι η επικεφαλίδα των αυτοδύναμων πακέτων, που προκύπτουν αποτελείται μόνο από το σταθερό τμήμα της.
α) Πώς πρέπει να διασπαστεί το πακέτο αυτό για να μεταδοθεί;

β) Τι τιμή έχει το πεδίο MF σε καθένα από τα τρία;

γ) Τι τιμή έχει το πεδίο Δείκτη Εντοπισμού Τμήματος για καθένα από τα τμήματα;
δ) Τι τιμή έχει το πεδίο Μήκος Επικεφαλίδας για καθένα από τα τμήματα;

ε) Τι τιμή έχει το πεδίο Συμπλήρωσης για καθένα από τα τμήματα;

στ) Να αναφέρεται 4 πεδία που είναι ίδια για όλα τα πακέτα και 4 πεδία που ενδέχεται να είναι διαφορετικά.

3. Για περισσότερη εξάσκηση επαναλάβετε την άσκηση 2 στις περιπτώσεις που το αρχικό αυτοδύναμο πακέτο, η επικεφαλίδα και το μέγιστο μήκος πακέτου που υποστηρίζει το φυσικό δίκτυο έχουν αντίστοιχα τιμές:

α) 600, 20, 620 
β) 3.500, 20, 800
Θεωρείστε σε όλες τις περιπτώσεις ότι η επικεφαλίδα των αυτοδύναμων πακέτων, που προκύπτουν, αποτελείται μόνο από το σταθερό τμήμα της.
4. Να βγάλετε τα συμπεράσματά σας από τα παρακάτω:

α) Ένα IP αυτοδύναμο πακέτο λαμβάνεται με Δείκτη Εντοπισμού Τμήματος 0 και MF 1.

β) Ένα IP αυτοδύναμο πακέτο λαμβάνεται με Δείκτη Εντοπισμού Τμήματος 150 και MF 0.

γ) Ένα IP αυτοδύναμο πακέτο λαμβάνεται με Δείκτη Εντοπισμού Τμήματος 200 και MF 1.

δ) Ένα IP αυτοδύναμο πακέτο λαμβάνεται με DF 1.
ε) Ένα IP αυτοδύναμο πακέτο λαμβάνεται με Δείκτη Εντοπισμού Τμήματος 150 και Αναγνώριση 100

5. Ένα IP αυτοδύναμο πακέτο με μέγεθος 2.000 οκτάδες στέλνεται με DF 1 σε δίκτυο με μέγεθος πακέτου 2.000 οκτάδες. Το μονοπάτι προς τον προορισμό γίνεται διαμέσου δικτύων που υποστηρίζουν πακέτα με μέγιστο μέγεθος 2.500 και 4.000 οκτάδες. Θα πραγματοποιηθεί διάσπαση του πακέτου σε μικρότερα;

6. Ένα IP αυτοδύναμο πακέτο με μέγεθος 2.500 οκτάδες και Πεδίο Αναγνώρισης 200 στέλνεται με DF 0 σε δίκτυο με μέγεθος πακέτου 2.500 οκτάδες. Το μονοπάτι προς τον προορισμό γίνεται διαμέσου δικτύου που υποστηρίζει πακέτα με μέγιστο μέγεθος 3.000 οκτάδες. Το δίκτυο προορισμού υποστηρίζει πακέτα των 2.500 οκτάδων. Θα πραγματοποιηθεί διάσπαση του πακέτου σε μικρότερα; Εάν ναι, κάντε λίστα των πακέτων που θα προκύψουν αναφέροντας τις τιμές των πεδίων: Αναγνώριση, MF, DF και Δείκτη Εντοπισμού Τμήματος.

7. Ένα IP αυτοδύναμο πακέτο με μέγεθος 2.500 οκτάδες και Πεδίο Αναγνώρισης 200 στέλνεται με DF 0 σε δίκτυο με μέγεθος πακέτου 2.500 οκτάδες. Το μονοπάτι προς τον προορισμό γίνεται διαμέσου δικτύου που υποστηρίζει πακέτα με μέγιστο μέγεθος 625 οκτάδες. Το δίκτυο προορισμού υποστηρίζει πακέτα των 2.500 οκτάδων. Θα πραγματοποιηθεί διάσπαση του πακέτου σε μικρότερα; Εάν ναι, κάντε λίστα των πακέτων που θα προκύψουν αναφέροντας τις τιμές των πεδίων: Αναγνώριση, MF, DF και Δείκτη Εντοπισμού Τμήματος.

